Arild Sondre Sekse

Arild Sondre Sekse (født 1960) er en norsk journalist, rådgiver og programleder. Han var ansatt i NRK fra 1985 til 2001 og har siden 2009 vært ansatt som rådgiver for Vestland fylkeskommune.

Han var oppvokst i Hardanger, Washington, D.C.Per Jon Odeen, Han fekk Bippe på norske skjermar i Bergens Tidende den 11. desember 1999., Trondheim og Oslo, og gikk på Øystese gymnas i Hardanger. Etter noen år som ungdomsarbeider, vernepliktig soldat og mediestudent fikk han i 1985 et ett-årig engasjement som programmedarbeider ved NRK Sogn og Fjordane. Deretter flyttet han til Bergen og ble frilans radioreporter i NRK Hordaland, samtidig som han gjennomførte sin cand.mag. ved Universitetet i Bergen. I 1988 ble han fast tilsatt ved NRK Hordaland, som reporter i Her og Nå. Han tok i 1990–1991 en mastergrad i journalistikk ved American University i Washington, D.C.Programomtaler, Bergens Tidende, 16. september 1993.. Fra november 1991 ble han og kollega Kari Amble de to første programlederne i NRKs nye distriktsfjernsynssatsing Vestlandsrevyen. Før dette hadde Sekse arbeidet en kort periode i Dagsrevyen i Oslo.  

Nasjonalt kjent ble han høsten 1992, da han ledet sytten episoder av Frokost-TV som ble produsert av NRK Hordaland.«Arild Sondre Sekse skal lede Frokost-TV» i NTB tekst den 11. mai 1992. Disse programmene hadde i gjennomsnitt et seertall nærmere 1 million hver lørdagsmorgen. I årene som fulgte fikk Sekse ulike programlederroller på riksfjernsyn. Dette omfattet blant andre programseriene Sommertreff (1994), På lokalet (1997) og Gud og kvarmann (2000) – i tillegg til enkeltprogram som 17. mai-sending, julekveldsprogrammet Så ingen krok er mørk og den verdensomspennende TV-sendingen nyttårsnatten 2000, da Sekse sendte TV-innslag fra Oseberg C-plattformen i Nordsjøen. Fra 1999 ble han programleder for nyhetskonseptet Norge i dag.  

Sekse forlot NRK i 2001 da han ble informasjonssjef for Hardanger Sunnhordlandske Dampskipsselskap. Han fikk der en svært synlig rolle som medietalsmann, blant annet under rettssaken i 2002 etter Sleipner-forliset, der 16 mennesker hadde mistet livet i 1999. HSD ble frikjent i saken, men fikk likevel slite med et omdømme for dårlig sikkerhetskultur flere år etter ulykken. Situasjonen ble ikke bedre av at hele mannskapet på HSD-fergen MF «Os» ble tatt i alkoholpåvirket tilstand den 7. november 2002, bare fire dager før frifinnelsen i Sleipnerrettssaken. Informasjonssjefen fikk mye å svare for på vegne av selskapet i alle medier disse årene. Som medlem av HSDs konsernledelse deltok Sekse i de strukturelle og kulturelle endringene i transportselskapet i årene som fulgte. HSD fusjonerteHSD- og Gaia-fusjon godkjent med busselskapet Gaia i 2006 og etablerte seg som transportkonsernet Tide i nye kontorlokaler i Bergen. Noe senere ble også Stavangerske AS sin ferge- og hurtigbåtvirksomhet innlemmet i Tide-konsernet, der Sekse ble kommunikasjonsdirektør. Siden 2009 har Sekse arbeidet som seniorrådgiver i Hordaland, senere Vestland fylkeskommune, bl.a. med lederutvikling, kommunikasjon og identitetsprosess for organisasjonen da fylkene Hordaland og Sogn & Fjordane ble slått sammen 1. januar, 2020. 

 Referanser 

 Eksterne lenker 
 Frukost-TV (1992) "All you need is love", NRK 
 Sommertreff: Gospel-compagniet og Kenneth Sivertsen hos NRK

Kategori:Norske journalister
Kategori:Norske kommunikasjonsfolk
Kategori:Norske TV-programledere
Kategori:NRK-journalister
Kategori:Programledere for NRK TV
Kategori:Fødselsdato ikke oppgitt
Kategori:Personer fra Kvam kommune